cyanic-selkie/wikianc huggingface dataset:
Άνω Πορόια Σερρών
Τουρισμός
Το χωριό ενδείκνυται για τουρισμό καθ' όλη την διάρκεια του έτους. Στην περιοχή, υπάρχουν επιχειρήσεις όπως εστιατόρια, καφετέριες αλλά και ξενοδοχεία. Δραστηριοτητες στις οποίες μπορεί κανείς να επιδοθεί είναι η πεζοπορία, η ιππασία, η ορειβασία και οι διαδρομές με 4Χ4. Υπάρχουν επίσης περιπατητικά μονοπάτια, ενώ η ορειβασία υποστηρίζεται από τον Ορειβατικό Σύλλογο Άνω Ποροΐων.
Εξωτερικοί σύνδεσμοι
Ανω Ποροια Κατηγορία:Δήμος Σιντικής
Βιοσυσσώρευση
Με τον όρο βιοσυσσώρευση εννοούμε το φαινόμενο κατά το οποίο αυξάνεται στους ιστούς των οργανισμών η συγκέντρωση μη μεταβολιζόμενων χημικών ουσιών, κατά την πρόοδο της τροφικής αλυσίδας προς την κορυφή. Πάνω από ένα κρίσιμο όριο συγκέντρωσης, αυτές οι ουσίες γίνονται τοξικές. Το φαινόμενο έχει πολύ μεγάλη σημασία για τον άνθρωπο, καθώς αυτός βρίσκεται συνήθως στο τελευταίο καταναλωτικό επίπεδο.
Πηγές
Κατηγορία:Οικολογία Κατηγορία:Ρύπανση Κατηγορία:Τοξικολογία Κατηγορία:Βιοδιάσπαση
Locus Map
To Locus Map είναι μία πολυχρηστική εφαρμογή πλοήγησης Android προσθέτοντας πρόοδο στις online και offline GPS δυνατότητες στις συσκευές Android. Σχεδιάστηκε κυρίως για τον ελεύθερο χρόνο σε υπαίθριες δραστηριότητες όπως η πεζοπορία, το ποδήλατο, το geocaching. Εκτός από τη χρήση στον ελεύθερο χρόνο η εφαρμογή χρησιμοποιείται επίσης από επαγγελματίες π.χ. για συλλογή γεωχωρικών δεδομένων, από ομάδες διάσωσης, από ομάδες εναέριας αναζήτησης κλπ.
Η εφαρμογή αναπτύχθηκε το 2009 από τον Τσέχο προγραμματιστή Jiří Mlavec, ιδρυτής της εταιρείας Asamm Software, με έδρα την Πράγα στην Τσεχία. Η ανάπτυξη του Locus Map πραγματοποιείται σε συνεργασία με την κοινότητα των χρηστών-συνεισφερόντων και αυτοί είναι εν μέρει η πηγή του κοινού.
Η εφαρμογή έχει καταγράψει πάνω από 2.500.000 εγκατάστάσεις και έχει αξιολογηθεί σε επαγγελματικά μέσα ενημέρωσης (π.χ. Computer Bild. ή το AndroidPIT). Έχει λάβει βραβεία σε αρκετούς διαγωνισμούς και ψηφοφορίες εφαρμογών.
Χάρτες
Το Locus Map εμφανίζει χάρτες από διάφορους παρόχους για online και offline λειτουργία:
Online χάρτες
Οι περισσότεροι από τους online χάρτες μπορούν να κατεβούν για offline χρήση.
Χαρακτηριστικά
Ψάξιμο της διεύθυνσης (online και offline), συντεταγμένες ή τηλεφωνικές επαφές, Περιοχές Google και Wikipedia για τοπικές περιοχές.
Σημεία Ενδιαφέροντος (POI) & Ίχνη - δημιουργία προσωπικών σημείων, ψάξιμο και ταξινόμηση με βάση τα σημεία ενδιαφέροντος του OpenStreetMap σε μία offline βάση δεδομένων, σχεδιασμός διαδρομών, ηχητικές ειδοποιήσεις προσέγγισης σημείων ή απομάκρυνσης από τη διαδρομή.
Geocaching - Το Locus Map είναι ένα από τους επίσημους συνεργάτες του Geocaching.com. Επιτρέπει το κατέβασμα geocaches για offline χρήση με το πρόσθετο Geocaching4Locus, την πλοήγηση στο geocaches με χάρτη και πυξίδα, online και offline καταγραφή, υποστήριξη σημείων, PocketQuery, trackables και σπόϊλερ.
Καταγραφή ίχνους - δημιουργία στατιστικών και διαγραμάτων, προσαρμοσμένα προφίλ εγγραφών, TTS αναπαραγωγή ηχητικής προπόνησης γυμναστικής, υποστήριξη εξωτερικών αισθητήρων bluetooth και ANT+. μικρογραφία|462x462εσ|Το Locus με το OpenSeaMap Στροφή με στροφή πλοήγηση και καθοδήγηση - πλοήγηση με φωνητικές εντολές, γραμμή καθοδήγησης σε ένα σημείο ή κατά μήκος μίας διαδρομής στον χάρτη ή στην πυξίδα.
Ζωντανή παρακολούθηση - μοίρασμα σε πραγματικό χρόνο την τοποθεσία του χρήστη με άλλους χρήστες δημόσια ή σε ιδιωτικές ομάδες.
Εισαγωγή/εξαγωγή - εισαγωγή/εξαγωγή σημείων και διαδρομών από/για το internet ή από/για άλλα προγράμματα σε μία μεγάλη γκάμα φορμάτ (KML, KMZ, GPX...), εξαγωγή προπονήσεων σε webservers όπως το Strava, Runkeeper, GPSies, Google Earth, Vylety-zabava.cz κλπ.
GPS - γράφημα του ουρανού εμφανίζει το πραγματικό δίκτυο δορυφόρων, ειδοποίηση της κατάστασης GPS, υποστήριξη εξωτερικής μονάδας GPS.
Άδεια
Το Locus Map κυκλοφορεί σε Δωρεάν και Pro εκδόσεις. Η Δωρεάν έκδοση έχει περιορισμένα χαρακτηρηστικά και περιέχει μία διαφημιστική λουρίδα. Το Δωρεάν Locus Map είναι διαθέσιμο στο Google Play Store, στο Amazon ή στο Samsung App Store. Η έκδοση Locus Map Pro μπορεί να αγοραστεί μόνο στο Google Play Store.
Η κοινότητα του Locus
Το Locus Map έχει αναπτυχθεί σε συνεργασία με τους χρήστες του οι οποίοι επικοινωνούν με τους προγραμματιστές της εφαρμογής μέσω του εξειδικευμένου forum ή μέσα από γενικές συζητήσεις πλοήγησης ή θέματα για GPS. Η κύρια πηγή των συνδρομητών χρηστών είναι το κέντρο εξυπηρέτησης με σύστημα ψηφοφορίας - οι ίδιοι οι χρήστες ψηφίζουν για τις αλλαγές και τις βελτιώσεις στην εφαρμογή. Παρά το ότι οι προγραμματιστές της εφαρμογής εργάζονται στην Τσεχία, σημαντικό κομμάτι της κοινότητας του Locus βρίσκεται στη Γερμανία. Επίσης οι μεταφράσεις της εφαρμογής γίνονται από τον κόσμο.
Περαιτέρω ανάλυση
Κατηγορία:Λογισμικό Android
Τζένασι
Το Τζένασι (σερβικά κυριλλικά: Ђенаши) είναι χωριό στα νότια του Μαυροβουνίου, εντός του Δήμου της Μπούντβα.
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Μπούρι Ορκάδων
Κατηγορία:Ορκάδες
Τεχνητή Λίμνη Καλαβασού
Η Τεχνητή Λίμνη Καλαβασού είναι τεχνητή λίμνη στα όρια των επαρχιών Λάρνακας και Λεμεσού στην Κύπρο.
Ιστορικό και πληροφορίες
Το μεγαλύτερο μέρος της λίμνης βρίσκεται στις κοινότητες Ορά και Βάσα Κελλακίου, ενώ ένα μικρό μέρος της βρίσκεται εντός των διοικητικών ορίων της κοινότητας Ασγάτας.
Η Τεχνητή Λίμνη Καλαβασού αποτελεί μέρος του Σχεδίου Νότιου Αγωγού. Επιπλέον, αποτελεί μέρος του Σχεδίου Βασιλικού-Πεντάσχοινου.
Η Τεχνητή Λίμνη Καλαβασού υπερχείλισε τέσσερις φορές από την ημέρα κατασκευής της έως σήμερα:
Η Τεχνητή Λίμνη Καλαβασού εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Καλαβασού υπάρχουν τα εξής είδη ψαριών: λαβράκι, κυπρίνος, κουνουπιέρης, γατόψαρο, ηλιόψαρο, κοκκινοφτέρα, λουτσιοπέρκα, τιλάπια.
Πηγές
Κατηγορία:Φράγματα της Κύπρου Κατηγορία:Κτίρια και κατασκευές στην Επαρχία Λάρνακας Κατηγορία:Τεχνητές λίμνες της Κύπρου Κατηγορία:Ορά Κατηγορία:Βάσα Κελλακίου Κατηγορία:Ασγάτα
Κωνσταντίνος Μάνος (ποιητής)
Ο Κωνσταντίνος Μάνος (1869 - 4 Απριλίου 1913) ήταν Έλληνας πολιτικός, ποιητής, αγωνιστής, αλλά και αθλητικός παράγων.
Βιογραφικό
Γεννήθηκε το 1869 στην Αθήνα. Οι γονείς του κατάγονταν από ιστορικές οικογένειες. Συγκεκριμένα ο πατέρας του, Θρασύβουλος Μάνος, ήταν στρατηγός και καταγόταν από τη φαναριώτικη οικογένεια με απώτερη καταγωγή την Καστοριά, ενώ η μητέρα του, Ρωξάνη Μαυρομιχάλη, από την οικογένεια Μαυρομιχάλη. Ήταν αδελφός του Πέτρου Μάνου. Σπούδασε νομική στη Λειψία και φιλοσοφία στην Οξφόρδη. Διετέλεσε καθηγητής της αυτοκράτειρας της Αυστρίας Ελισάβετ. Πρωτοστάτησε στη διοργάνωση των πρώτων σύγχρονων Ολυμπιακών αγώνων της Αθήνας. Υπήρξε ιδρυτής του Α.Ο. Αθηνών.
Με την κήρυξη της Κρητικής Επανάστασης πήγε στην Κρήτη όπου και ηγήθηκε του Ιερού Λόχου, που δημιούργησε. Διάφορες απογοητεύσεις τον οδήγησαν να αφήσει την Ελλάδα και να ταξιδέψει, φτάνοντας μέχρι και την Αλάσκα. Επέστρεψε αργότερα στην Κρήτη για να διατελέσει δήμαρχος στα Χανιά για μία διετία (1900 – 1902).
Η αγωνιστική του δράση όμως δεν περιορίστηκε στην Κρητική Επανάσταση. Πήρε μέρος στον Μακεδονικό Αγώνα, χρησιμοποιώντας το ψευδώνυμο Μιχαηλίδης. Το 1905 έλαβε μέρος στην κρητική συνέλευση τoυ Θερίσσου, ενώ ήρθε σε αντιπαράθεση με τον πρίγκιπα Γεώργιο, ύπατο αρμοστή της Κρητικής πολιτείας. Το 1909 πήρε μέρος στο Κίνημα στο Γουδί. Στη συνέχεια διορίστηκε αντιπρόσωπος και στις δύο αναθεωρητικές βουλές που ακολούθησαν.
Τελευταίος του αγώνας ήταν η συμμετοχή του στους Βαλκανικούς πολέμους (1912 – 1913), όπου ήταν αρχηγός στρατιωτικού σώματος το οποίο βοήθησε μεταξύ άλλων και στην απελευθέρωση της Πρέβεζας. Τον Απρίλιο του 1913 βρήκε τραγικό τέλος όταν το αεροπλάνο στο οποίο επέβαινε συνετρίβη στον Λαγκαδά, κατά τη διάρκεια ανιχνευτικής πτήσης σε βουλγαρικό στρατόπεδο.
Λογοτεχνικό έργο
Παρά τα μόλις 44 χρόνια της ζωής του, ο Κωνσταντίνος Μάνος έγραψε αρκετά ποιήματα, τα οποία δημοσίευσε στη μοναδική συλλογή που εξέδωσε υπό τον τίτλο Λόγια της Καρδιάς. Η συλλογή του αυτή τιμήθηκε με τον πρώτο έπαινο στον Φιλαδέλφειο διαγωνισμό. Πρωτοστάτησε επίσης στην καθιέρωση της δημοτικής γλώσσας μαζί με τον Λορέντζο Μαβίλη. Εξέδωσε μάλιστα το 1905 μετάφραση της Αντιγόνης του Σοφοκλή στη δημοτική, γεγονός πρωτοποριακό για την εποχή του.
Η συνεισφορά του Κωνσταντίνου Μάνου στον αθλητισμό
Ο Κωνσταντίνος Μάνος ήταν μεταξύ εκείνων που είδαν την ανάληψη από την Ελλάδα της διοργανώσεως των πρώτων σύγχρονων Ολυμπιακών Αγώνων, το 1896, ως μία μοναδική ευκαιρία προβολής των εθνικών δικαίων. Ο (τότε) διάδοχος Κωνσταντίνος, ως πρόεδρος της Εθνικής Ολυμπιακής Επιτροπής, αναγνώρισε τις ικανότητες του Κ. Μάνου και τον όρισε γενικό γραμματέα της Εθνικής Ολυμπιακής Επιτροπής.
Ο Κ. Μάνος υπήρξε ακραίος υποστηρικτής του ερασιτεχνισμού. Ήταν αυτός ο συντάκτης των πρώτων κανονισμών αγώνων, με βάση τους οποίους εξοβελιζόταν από τον χώρο του αθλητισμού κάθε μορφή επαγγελματισμού. Ο εξοβελισμός κάθε λογής επαγγελματισμού από τον αθλητισμό προκάλεσε διενέξεις και συγχύσεις στον κόσμο του αθλητισμού. Οι γυμναστές της εποχής με προεξάρχοντα τον Ιωάννη Χρυσάφη αντέδρασαν εναντίον του Μάνου, διότι σύμφωνα με τους κανονισμούς του αποκλείονταν από τους Πανελληνίους Αγώνες και τους Ολυμπιακούς Αγώνες όλοι οι γυμναστές, ως επαγγελματίες.
Το 1904, ο Κωνσταντίνος Μάνος απώλεσε την ιδιότητα του μέλους της Εθνικής Ολυμπιακής Επιτροπής με πράξη του Προέδρου της, διάδοχου Κωνσταντίνου, για τον λόγο ότι απουσίασε σε τρεις συνεχόμενες συνεδριάσεις της Εθνικής Ολυμπιακής Επιτροπής. Όμως, ο πραγματικός λόγος της απουσίας του Κ. Μάνου από τις συνεδριάσεις ήταν το ότι είχε φυλακισθεί στις τουρκικές φυλακές, αφού είχε πάει στην (τότε υπόδουλη) Δυτική Μακεδονία, απεσταλμένος του Μακεδονικού Κομιτάτου,  για να αναλάβει τη διεύθυνση του Μακεδονικού Αγώνα. Αποφυλακίσθηκε το 1905. Η διαγραφή του από την Εθνική Ολυμπιακή Επιτροπή αποτελεί απτό τεκμήριο ότι δεν έχαιρε πλέον της εύνοιας των ανακτόρων.
Πηγές
Κατηγορία:Νεοέλληνες ποιητές Κατηγορία:Έλληνες ποιητές Κατηγορία:Δήμαρχοι Χανίων
Καλό Χωριό Χερσονήσου Ηρακλείου
Για συνώνυμους οικισμούς στην Ελλάδα δείτε το λήμμα: Καλό Χωριό (αποσαφήνιση)
Το Καλό Χωριό (επίσημο: Καλόν Χωρίον) Πεδιάδος είναι ημιορεινό χωριό και έδρα (από το 1925) ομώνυμης κοινότητος του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος. Βρίσκεται σε υψόμετρο 320 μέτρα.
Γεωγραφικά στοιχεία
Το Καλό Χωριό βρίσκεται προς τα βόρεια, σε απόσταση 6 χλμ. Ν.-ΝΔ. από τις Γούβες, 11 χλμ. ΝΔ. από τις Γούρνες (έδρα δήμου) και 25 χλμ. Δ.-ΝΔ. από το Ηράκλειο. Είναι κτισμένο σε ύψωμα με πανοραμική θέα και κοντά στο χωριό υπάρχει το φαράγγι Αποσελέμη. Η κύρια ασχολία των κατοίκων είναι η ελαιοκαλλιέργεια.
Αρχαιολογία
Στα νοτιοανατολικά του οικισμού και στη θέση Κορφή Μάζα (456 μ.) αποκαλύφθηκε ιερό κορυφής, που χρονολογείται από την Πρώτη Μεσομινωική Περίοδο μέχρι τη Γεωμετρική. Σύμφωνα με τους αρχαιολόγους το "Μάζα" είναι προελληνική λέξη και σημαίνει τη Μητέρα Γη. Βρέθηκαν επίσης λατρευτικά ειδώλια και διάφορα ζώδια. Στο ιερό αυτό πιστεύεται ότι λάτρευαν γυναικεία θεότητα, που ανήκε στον κύκλο των θεοτήτων του ουρανού.
Ονομασία
Το χωριό αναφέρεται στις ενετικές απογραφές με διαφορετική ονομασία από τη σημερινή. Ειδικότερα, το 1583 - και νωρίτερα το 1577 - αναγράφεται Stravorina με 76 κατοίκους Στην απογραφή του 1834 αναφέρεται Καλό Χωριό με 342 Χριστιανούς κατοίκους.
Διοικητικά στοιχεία
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης κοινότητας. Το 1990 με το ΦΕΚ 48Α - 02/04/1990 αποσπάστηκε από την κοινότητα Καλού Χωρίου και προσαρτήθηκε στο δήμο Γουβών. Σύμφωνα με το Σχέδιο Καλλικράτης αποτελεί πάλι την Κοινότητα Καλού Χωριού που υπάγεται στη δημοτική ενότητα Γουβών του Δήμου Χερσονήσου και σύμφωνα με την απογραφή 2011 έχει πληθυσμό 290 κατοίκους, ενώ το 2001 ήταν 320 κάτοικοι.
Κοινότητα Καλού Χωριού
Περιλαμβάνοντας μόνον την έδρα της, η Κοινότητα Καλού Χωρίου έχει 290 κατοίκους, σύμφωνα με την απογραφή του 2011.
Η Κοινότητα εκπροσωπείται από τον Πρόεδρο κ. Δημήτριο Καπέλλα.
Κοινοτάρχες Καλού Χωρίου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καλού Χωρίου.
Παραπομπές
Καλο Χωριο Καλο Χωριο Κατηγορία:Δήμος Χερσονήσου
Μυθιστόρημα
Τα μυθιστορήματα διακρίνονται σε διάφορα είδη, ανάλογα με την θεματολογία αλλά και τη μορφή του περιεχόμενου τους, όπως Ιστορικό, Επιστολικό, Κοινωνικό, Αστυνομικό και άλλα.
Οι πρώτες μορφές μυθιστορηματικής αφήγησης
Στις αρχαιότερες παραδόσεις των λαών μπορούμε να βρούμε δείγματα του είδους του μυθιστορήματος, αν και όχι με την σύγχρονη μορφή του. Από την αρχαιοελληνική γραμματεία συναντάμε μυθιστορήματα από το τέλος του 2ου αιώνα π. Χ. που όμως δεν έχουν διασωθεί. Αντίθετα, σωζόμενα έργα έχουμε κατά τους Ελληνορωμαϊκούς χρόνους. Τα έργα αυτά είναι συνήθως μακροσκελείς αφηγήσεις περιπετειών των ηρώων. Το κύριο θέμα συχνά, είναι ο έρωτας και τα προβλήματα που δημιουργεί. Δείγμα αυτής της θεματολογίας είναι το μυθιστόρημα «Τὰ περὶ Χαιρέαν καὶ Καλλιρρόην» του Χαρίτωνα από την Αφροδισιάδα της Καρίας. Το έργο τοποθετημένο την περίοδο του Πελλοπονησιακού πολέμου παρουσιάζει την ιστορία του έρωτα της Καλλιρόης (κόρης του στρατηγού Ερμοκράτη των Συρακουσών) και του Χαιρέα (γιός πολιτικού αντιπάλου του στρατηγού). Προς το τέλος του 1ου μ.Χ., γράφεται ένα ακόμα γνωστό σε εμάς μυθιστόρημα, το «Τὰ κατ΄ Ἄνθειαν καὶ Ἁβροκόμην ἐφεσιακά» του Ξενοφώντα από την Έφεσο, που πάλι με βάση τον έρωτα δημιουργούνται οι καταστάσεις που εξιστορούνται.
Σημαντικός μυθιστοριογράφος της εποχής του τέλους του 2ου αι. μ.Χ. είναι ο Αχιλλέας Τάτιος από την Αλεξάνδρεια που έγραψε δημοφιλή (τον καιρό του) μυθιστορήματα. Αυτό που διασώθηκε μέχρι τις μέρες μας είναι το έργο «Τα κατά Λευκίππην και Κλειτοφώντα». Το μυθιστόρημα παρουσιάζει την πρωτοτυπία να διηγείται την ιστορία του έρωτα των δυο νέων, έμμεσος αφηγητής, (ένας νέος ο οποίος εξιστορεί στον συγγραφέα την ιστορία που διαβάζουμε). Το πιο γνωστό μυθιστόρημα εκείνης της περιόδου ωστόσο, είναι τα «Αἰθιοπικά», του Ηλιόδωρου από την Έμεσα. Η ιστορία αφηγείται και πάλι τον έρωτα δυο νέων, της Χαρίκλειας κόρης του βασιλιά της Αιθιοπίας και του Θεσσαλού αθλητή Θεαγένη, που ύστερα από πολλές περιπέτειες, δυστυχίες και ανατροπές μέχρι το αίσιο τέλος. ''«Αναμφισβήτητα, ο Ηλιόδωρος είχε ταλέντο: επινόησε την πλοκή, ταχτοποίησε την ύλη, ζωντάνεψε τα πρόσωπα, δημιούργησε δραματικές καταστάσεις - όλα με αξιοπρόσεχτη αφηγηματική μαστοριά. Είναι πραγματικά κρίμα που η αττικιστική γλώσσα και το συνακόλουθο επίπλαστο ύφος εμείωναν την αξία ενός έργου που ωστόσο η επιτυχία του και η επίδρασή του ήταν για πολλούς αιώνες μεγάλη.»'' Άλλα μυθιστορήματα που έχουν διασωθεί είναι τα : Παράλληλα με την ελληνική, και η λατινική γραμματεία, έδωσε σημαντικά δείγματα του είδους, με κορυφαία το Σατυρικόν του Πετρώνιου, που σε 16 βιβλία περιέγραψε τη ζωή και τους ανθρώπους της εποχής του Νέρωνα, έχουν σωθεί αποσπάσματα. Η Ιστορία του Απολλώνιου της Τύρου αγνώστου συγγραφέα και οι Μεταμορφώσεις του Απουλήιου (μεταγενέστερος τίτλος «Ο χρυσός γάιδαρος»), ένα πολύ δημοφιλές έργο την εποχή του, τα μόνα λατινικά μυθιστορήματα που έχουν διασωθεί ολόκληρα.
Το νεοελληνικό μυθιστόρημα
Δείτε στο λήμμα Ελληνική πεζογραφία 1830-1880
H Γενιά του ’30
Οι μυθιστοριογράφοι του μεσοπόλεμου εγκαταλείπουν την ηθογραφία και δίνουν στο μυθιστόρημα πλάτος, βάθος και καθολικότητα, πλαταίνοντας έτσι τα όριά του. Αντιπροσωπευτικοί είναι οι Στρατής Μυριβήλης, Νίκος Καζαντζάκης, Φώτης Κόντογλου, Ηλίας Βενέζης, Άγγελος Τερζάκης,Θανάσης Πετσάλης - Διομήδης, Γεώργιος Θεοτοκάς, Ι.Μ. Παναγιωτόπουλος, Κοσμάς Πολίτης, Παντελής Πρεβελάκης, Μ. Καραγάτσης, Γ. Δέλιος, Λουκής Ακρίτας, Λιλίκα Νάκου, Τατιάνα Σταύρου.
Οι νεώτεροι
Μετά τον Β΄ Παγκόσμιο πόλεμο το μυθιστόρημα γνώρισε θαυμαστή καρποφορία στην Ελλάδα. Έγινε το έπος της σύγχρονης ζωής και αποτελεί τη χαρακτηριστικότερη λογοτεχνική εκδήλωση της εποχής μας. Χαρακτηριστικά του είναι η απαλλαγή από τις γλωσσικές προκαταλήψεις και καλλιέργεια της μορφής, εμπλουτισμός με αφθονότερα εσωτερικά στοιχεία και απόδοση της πολυτάραχης σύνθεσης του σύγχρονου ανθρώπου. Οι ρίζες του είναι ριζωμένες βαθιά στα έδαφός μας, ακολουθεί όμως συγχρόνως και τα ρεύματα που κάθε φορά επηρεάζουν το ευρωπαϊκό μυθιστόρημα, προς το οποίο ποιοτικά είναι ισότιμο και ισάξιο. Μυθιστοριογράφος της περιόδου αυτής με διεθνή απήχηση είναι ο Νίκος Καζαντζάκης, ο οποίος με τις μεταφράσεις του Καπετάν Μιχάλη και του Ζορμπά έσπασε το φράγμα της ελληνικής απομόνωσης από τη διεθνή λογοτεχνία.
Παραπομπές
Μ
Νιέτοτσκα Νιεζβάνοβα
Η Νιέτοτσκα Νιεζβάνοβα είναι ένα ημιτελές μυθιστόρημα του Φιοντόρ Ντοστογιέφσκι, το οποίο γράφτηκε το 1849.
Η πλοκή και η δομή του έργου
Στο πρώτο μέρος κεντρική μορφή είναι ο πατρυιός της ηρωίδας, ένας βιολιστής με ταλέντο, από τα κατώτερα κοινωνικά στρώματα (ένας «ρασνοτσίνετς»). Αρχικά υποστηρίζεται από διάφορους μαικήνες αλλά λόγω του ιδιότροπου χαρακτήρα του καταστρέφει την καριέρα του, την οικογένειά του και τον ίδιο τον εαυτό του. Στο δεύτερο επεισόδιο η ηρωίδα, ορφανή πλέον, ζεί με μία αριστοκρατική οικογένεια που την έχει πάρει ως συνοδό για τη συνομίλική της θυγατέρα. Η αρχικά σαδιστική-τυραννική στάση της μικρής κοντέσσας προς την ήπια και παθητική-συναισθηματική Νιέτοσκα, μεταβάλλεται σταδιακά σε μια εξίσου τυραννική αγάπη «που αγγίζει τα όρια της λεσβιακής σχέσης» Στο τρίτο επεισόδιο η ηρωίδα βρίσκεται σε μια νέα οικογένεια. Εδώ γίνεται μάρτυρας της τραγωδίας μια γυναίκας η οποία στο παρελθόν είχε παρασυρθεί σε μια σύντομη απιστία. Ο σύζυγος φαινομενικά είχε συγχωρήσει το ολίσθημά της, εκμεταλλεύεται όμως τη μεγαλοψυχία του για να βασανίζει ψυχικά τη γυναίκα με πανούργους εκλεπτισμένους τρόπους.
Η τεχνική του έργου
Ο τίτλος του έργου είναι ΄΄Νιέτοτσκα Νιεζβάνοβα΄΄ και ο υπότιτλος ΄΄Η ιστορία μιας γυναίκας΄΄. Αποτελείται από τρία μέρη, αν και ο αρχικός σχεδιασμός του προέβλεπε τουλάχιστον έξι. Και στα τρία επεισόδια ο ρόλος της ηρωίδας του τίτλου περιορίζεται κυρίως στο να παρατηρεί τα γεγονότα, να τα ζει από κοντά και να δίνει μια ώθηση στην πλοκή. Δύσκολα όμως η Νιέτοτσκα, θα χαρακτηριζόταν πρόσωπο της πλοκής αφού το κέντρο βάρους δεν εντοπίζεται ούτε στη μορφή ούτε στη ζωή της ηρωίδας. Πρόκειται για τρία διαφορετικά αφηγήματα που «συνδέονται μεταξύ τους μόνο με το ότι το πρόσωπο του τίτλου παίζει και στα τρία ένα ρόλο» Υπάρχουν κάποιες ενδείξεις στο τέλος του τρίτου επεισοδίου πως θα ήταν δυνατόν η ηρωίδα του να αναλάβει έναν πρωτεύοντα ρόλο: η Νιέτοτσκα, η οποία διαθέτει μια πολύ ωραία φωνή, είναι φανερό πως βρίσκεται στην αρχή μιας πολύ μεγάλης καριέρας. Έτσι ο πιο ακριβής υπότιτλος θα ήταν, «ιστορίες γύρω από μία γυναίκα» Γράφτηκε τμηματικά και με διακοπές και εξ' αρχής ως μία έκθεση, ενώ η καθαυτό ιστορία θα ξετυλιγόταν έπειτα από τα αποσπασματικά νεανικά βιώματα. Είναι γραμμένο σε πρώτο πρόσωπο και έχει τη μορφή των απομνημονευμάτων.
Οι ιστορικές συνθήκες συγγραφής του έργου
Ο κύριος λόγος που έμεινε ημιτελής η νουβέλα Νιέτοτσκα Νιεζβάνοβα είναι η σύλληψη του Φιοντόρ Ντοστογιέφσκι το 1849 και η καταδίκη του με τέσσερα χρόνια φυλακής στη Σιβηρία που ακολούθησαν. Ποτέ αργότερα δεν έκανε λόγο για το ενδεχόμενο να συνεχίσει με τη μία ή την άλλη μορφή το έργο του που βίαια είχε διακοπεί.
Εξωτερικοί σύνδεσμοι
Νιετοσκα Νι
Βουλκανισμός
Βουλκανισμός (αγγλ. vulcanization) ονομάζεται η χημική επεξεργασία του ακατέργαστου καουτσούκ με θείο. Ο πρώτος που πέτυχε τη «θείωση» του καουτσούκ ήταν ο Αμερικανός Τσαρλς Γκουντγίαρ (Charles Goodyear) το 1839, αφού το θέρμανε 3-4 ώρες στους 140 βαθμούς με στοιχειακό θείο.
Στόχος της επεξεργασίας αυτής είναι η βελτίωση των φυσικών και μηχανικών ιδιοτήτων του ακατέργαστου καουτσούκ. Το κατεργασμένο καουτσούκ χρησιμοποιείται κυρίως στη παραγωγή ελαστικών για οχήματα. Το 1843 κι ο Βρετανός Τόμας Χάνκοκ έκανε ακριβώς το ίδιο πείραμα και το ονόμασε βουλκανισμό, από το όνομα του αρχαίου Ρωμαίου θεού της φωτιάς και των ηφαιστείων Βουλκάνους (Vulcanus), θεωρώντας ότι τόσο το θείο όσο και οι υψηλές θερμοκρασίες βρίσκονται μόνο στα ηφαίστεια. Πέρα από το θείο, για το βουλκανισμό χρησιμοποιούνται επίσης το σελήνιο, το τελλούριο, το χλωριούχο θείο κ.λπ. Ο βουλκανισμός γίνεται πλέον και χωρίς θέρμανση (ψυχρός βουλκανισμός).
Πηγές
Λεξικό των -ισμών, Αντώνης Διαμαντίδης, εκδ. Γνώση, σελ.63
Κατηγορία:Χημικές διεργασίες
Δημήτριος Παπαδημητρίου (υπουργός)
Ο Δημήτρης Παπαδημητρίου (γενν. 9 Ιουνίου 1946) είναι καθηγητής στο Bard College της Νέας Υόρκης από το 1977 και πρόεδρος του Levy Economics Institute από την ίδρυσή του το 1986. Αποφοίτησε από το τμήμα Οικονομικών Σπουδών του Πανεπιστημίου Columbia και απέκτησε MA και PhD στις Οικονομικές Επιστήμες από το New School for Social Research NSSR των ΗΠΑ.
Τον Νοέμβριο του 2016, ανέλαβε υπουργός Οικονομίας και Ανάπτυξης στην κυβέρνηση του Αλέξη Τσίπρα, αντικαθιστώντας τον Γιώργο Σταθάκη. Παραιτήθηκε στις 27 Φεβρουαρίου 2018 μετά την παραίτηση, μια μέρα πριν, της συζύγου του, Ράνιας Αντωνοπούλου, από τη θέση της αναπληρώτριας υπουργού Εργασίας και Κοινωνικής Αλληλεγγύης. Η σύζυγός του είχε υποβάλει την παραίτησή της μετά την αποκάλυψη ότι εισέπραττε νόμιμα επίδομα ενοικίου για σπίτι που νοίκιαζε στο Κολωνάκι.
Εξωτερικοί σύνδεσμοι
Κατηγορία:Έλληνες οικονομολόγοι Κατηγορία:Έλληνες πανεπιστημιακοί Κατηγορία:Έλληνες υπουργοί Οικονομίας και Ανάπτυξης
Αυτοκινητόδρομος 6 (Κύπρος)
thumb|right|350px|Ο Αυτοκινητόδρομος Α6 κοντά στις σήραγγες της [[Επισκοπή Λεμεσού (κοινότητα)|Επισκοπής.]]
265 Άννα
Η Άννα (Anna) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1887 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του πιθανώς από το όνομα της κόρης του αστρονόμου Έντμουντ Βάις. Η Άννα ακολουθεί μία τροχιά με μεγάλη κλίση ως προς την εκλειπτική και με μεγάλη εκκεντρότητα (στο περιήλιο φθάνει στα εσώτατα όρια της Κύριας Ζώνης Αστεροειδών).
Αυτοκινητόδρομος 6 (Κύπρος)
Ο Αυτοκινητόδρομος Α6 (ή Αυτοκινητόδρομος Λεμεσού - Πάφου) είναι ένας αυτοκινητόδρομος στην Κύπρο ο οποίος συνδέει τον αυτοκινητόδρομο Α1 στην Λεμεσό με την πόλη της Πάφου. Είναι 66 χιλιόμετρα, μια απόσταση που διανύεται περίπου σε 40-45 λεπτά και σε όλο το μήκος του αποτελείται από 2 λωρίδες κυκλοφορίας ανά κατεύθυνση (και ΛΕΑ). Σε όλη τη διαδρομή είναι σχεδόν παράλληλος με τον κύριο δρόμο Β6. Ο άξονας αυτό σηματοδότησε την λήξη του σχεδίου για την αναβάθμιση του οδικού δικτύου της Κύπρου και την σύνδεση όλων των μεγάλων πόλεων της με σύγχρονους αυτοκινητοδρόμους.
265 Άννα
Φυσικά χαρακτηριστικά
Η μέση διάμετρος της Άννας εκτιμάται σε 24 χιλιόμετρα. Ο φασματικός της τύπος και το άλβεδό της δεν είναι γνωστά με ακρίβεια. Η Άννα περιστρέφεται γύρω από τον εαυτό της μία φορά κάθε 11 ώρες και 41 λεπτά.
Αυτοκινητόδρομος 6 (Κύπρος)
Λεμεσός - Πισσούρι
Το τμήμα από την Λεμεσό μέχρι το Πισσούρι είναι το τμήμα με τα μεγαλύτερα τεχνικά έργα στον άξονα. Οι εργασίες ξεκίνησαν το 1993 στο τμήμα Ερήμη-Αυδήμου (μήκους 20 χιλιομέτρων) το οποίο ήταν και το πρώτο τμήμα που παραδόθηκε στην κυκλοφορία το 1997. Το 1995 ξεκίνησαν οι εργασίες στο τμήμα Αυδήμου-Πισσούρι (μήκους 9 χιλιομέτρων) οι οποίες ολοκληρώθηκαν το 1998. Στο συγκεκριμένο τμήμα οι εναλλαγές του τοπίου είναι πολλές και εντυπωσιακές. Επίσης σε αυτό το τμήμα βρίσκεται η δίδυμη σήραγγα μήκους 900 μ. κοντά στην Επισκοπή καθώς επίσης και η γέφυρα μήκους 550 μ. και ύψος 110 μ. Το 2006 ολοκληρώθηκαν και εργασίες βελτίωσης στου κόμβους των Πολεμιδίων και Τροόδους και έτσι ο άξονας έγινε πλήρως κλειστός αυτοκινητόδρομος.
265 Άννα
Εξωτερικοί σύνδεσμοι
Αννα
Αυτοκινητόδρομος 6 (Κύπρος)
Πισσούρι - Πάφος
Οι εργασίες στο τμήμα από το Πισσούρι μέχρι την Πάφο ξεκίνησαν το 1988 στα τμήμα Πισσούρι-Πέτρα του Ρωμιού (μήκους 5,5 χιλιομέτρων) και Πέτρα του Ρωμιού-Μανδριά (μήκους 10 χιλιομέτρων). Το τελευταίο τμήμα από την Μανδριά μέχρι την Πάφο ξεκίνησε να κατασκευάζεται το 1997 και παραδόθηκε το 2002 και ολοκλήρωσε ουσιαστικά τον άξονα. Το 2016 ξεκίνησαν το σχέδια για ανάπλαση του κυκλικού κόμβου στο τέρμα του Α6 στην Πάφο (προϋπολογισμού 1,2 εκατομμυρίων ευρώ).
Πηγές
Κατηγορία:Αυτοκινητόδρομοι και δρόμοι της Κύπρου Κατηγορία:Αυτοκινητόδρομοι της Κύπρου
Βιτάλι Κοζλόφσκι
Εξωτερικοί σύνδεσμοι
Κατηγορία:Ουκρανοί τραγουδιστές Κατηγορία:Ουκρανοί χορευτές Κατηγορία:Ουκρανοί δημοσιογράφοι Κατηγορία:Απόφοιτοι του Πανεπιστημίου του Λβιβ
Αγία Βαρβάρα Ημαθίας
Η Αγία Βαρβάρα είναι χωριό και έδρα ομώνυμης τοπικής κοινότητας, της δημοτικής ενότητας και δήμου Βεροίας, της περιφερειακής ενότητας (τέως νομού) Ημαθίας, στην περιφέρεια Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στον νομός Ημαθίας, στο γεωγραφικό διαμέρισμα Μακεδονίας. Δημιουργήθηκε απο Έλληνες της Ανατολικής Ρωμυλίας (Βόρεια Θράκη) και παλαιότερα, έως το 1953, το χωριό ονομαζόταν Βαρβάρες. Στο χωριό γεννήθηκε η μοναχή Γερόντισσα Μαγδαληνή Χαλβατζή (1925-2014) που διακόνησε στην Ιερά Μονή Αγίου Αθανασίου Σφηνίτσης Ημαθίας και στην Ιερά Μονή Παναγίας Μακρυράχης Πιερίας.
Γεωγραφία
Η Αγία Βαρβάρα είναι χωριό στο νοτιοκεντρικό τμήμα του νομού Ημαθίας. Βρίσκεται σε πεδινή περιοχή πολύ κοντά στο φράγμα του Αλιάκμονα και στον αυτοκινητόδρομο Ε90, σε μέσο σταθμικό υψόμετρο 80. Απέχει περίπου 6 χλμ. ΝΑ. της Βέροιας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 8,167 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 ως Βαρβάρες και προσαρτήθηκε στον δήμο Βεροίας του νομού Θεσσαλονίκης. Το 1946 εντάχθηκε στον νομό Ημαθίας. Με το ΦΕΚ 142Α - 29/05/1952 συστάθηκε η κοινότητα με την απόσπαση του οικισμού Βαρβάρες από το δήμο Βεροίας και τον ορισμό του ως έδρα της κοινότητας. Με το ΦΕΚ 195Α - 31/07/1953 μετονομάστηκε σε Αγία Βαρβάρα. Με το ΦΕΚ 244Α - 04/12/1997 αποσπάστηκε από την κοινότητα Αγίας Βαρβάρας και προσαρτήθηκε στον δήμο Βεροίας.
Εξωτερικοί σύνδεσμοι
Κατηγορία:Χωριά του νομού Ημαθίας Κατηγορία:Δήμος Βέροιας
267 Τιρζά
Η Τιρζά (Tirza) είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,5. Ανακαλύφθηκε το 1887 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά του από την ομώνυμη βιβλική μορφή. Ήταν ο πρώτος από τους 99 αστεροειδείς που ανεκάλυψε συνολικά ο συγκεκριμένος αστρονόμος.
Φυσικά χαρακτηριστικά
Η μέση διάμετρος της Τιρζά εκτιμάται σε 53 χιλιόμετρα. Ο φασματικός της τύπος είναι DU και το άλβεδό της 0,040. Η Τιρζά περιστρέφεται γύρω από τον εαυτό της μία φορά κάθε 5,9 ώρες.
Εξωτερικοί σύνδεσμοι
Τιρζα
Ζαν Καλμάν
Η Ζαν Καλμάν (Jeanne Louise Calment, Αρλ, 21 Φεβρουαρίου 1875 – Αρλ, 4 Αυγούστου 1997) ήταν Γαλλίδα υπεραιωνόβια, το μακροβιότερο επιβεβαιωμένα πρόσωπο στην ιστορία. Έζησε 122 χρόνια και 164 ημέρες.
Παντρεύτηκε τον δεύτερό της εξάδελφο Φερνάν Καλμάν (Fernand Calment) το 1896, και το μοναδικό της παιδί, η Ιβόν, επέζησε και πέθανε το 1934. Το εγγόνι της σκοτώθηκε σε δυστύχημα με μοτοσικλέτα το 1963. Το 1965, μην έχοντας απογόνους, η Καλμάν παραχώρησε σαν ενοίκιο το διαμέρισμά της σε κάποιο δικηγόρο, τον Φρανσουά Ραφρέ και συμφώνησε να της δίνει ενοίκιο ενός μήνα μέχρι το θάνατό της. Ο Ραφρέ όμως πέθανε πριν από εκείνην, το 1995 και η σύζυγός του συνέχισε να πληρώνει το ενοίκιο.
Το 1985, η Καλμάν πήγε σε οίκο ευγηρίας, καθώς έζησε μόνη της ως την ηλικία των 110. Το 1988, έγινε για πρώτη φορά διάσημη και αποκάλυψε στους δημοσιογράφους ότι στα νιάτα της είχε γνωρίσει το μεγάλο Ολλανδό ζωγράφο Βίνσεντ βαν Γκογκ. Σε ηλικία 113 ετών, πρωτομπήκε στο βιβλίο των ρεκόρ Γκίνες το 1989, χρονιά όμως που της στερήθηκε ο τίτλος του μακροβιότερου ανθρώπου στον κόσμο, ο οποίος δόθηκε στην Κάρι Γουάιτ (1874 ή 1888 - 14 Φεβρουαρίου 1991). Το 1991 επανέκτησε τον τίτλο η Καλμάν και στις 17 Οκτωβρίου 1995 έφτασε τα 120 χρόνια και 238 ημέρες και έγινε το μεγαλύτερο σε ηλικία πρόσωπο στην ιστορία. Ξεπέρασε τον Σιγκετσίγιο Ιζούμι από την Ιαπωνία, που φέρεται να έζησε 120 έτη και 237 ημέρες. Σε ηλικία 114 ετών, εμφανίστηκε για λίγο στο ρόλο της ίδιας στο φιλμ Vincent and Me...
Το 1995 κυκλοφόρησε το γαλλικό ντοκιμαντέρ Beyond 120 Years with Jeanne Calment, και το 1996, ο οίκος ευγηρίας που ζούσε κυκλοφόρησε το CD Time's Mistress. Πέθανε στην Αρλ, στις 4 Αυγούστου 1997.
Βιβλιογραφία
Καλμαν
Ευστάθιος Βουλισμάς
Βιογραφικά στοιχεία
Γεννήθηκε το 1819 στην Ιθάκη και σπούδασε θεολογία και μαθηματικά στην Ιόνιο Ακαδημία της Κέρκυρας. Το 1858 διορίστηκε καθηγητής πρακτικής θεολογίας στην Ακαδημία, και ένα χρόνο αργότερα ήταν μεταξύ των ιδρυτών της Ιονίου Εταιρείας με επικεφαλής τον Ανδρέα Μουστοξύδη. Το 1863 μετακόμισε στην Κωνσταντινούπολη και κατά την διάρκεια της παραμονής του εκεί χειροτονήθηκε ιερέας ενώ ανέλαβε καθήκοντα γραμματέα στο Οικουμενικό Πατριαρχείο Κωνσταντινούπολης και διευθυντή στην Εμπορική Σχολή της Χάλκης. Μετατέθηκε στην Οδησσό όπου ανέλαβε την εποπτεία των εκεί ορθοδόξων εκκλησιών.
Συγγραφικό έργο
Συνέγραψε διάφορες μελέτες ιστορικού και θεολογικού περιεχομένου, πολλά εκ των οποίων συνέβαλαν στην επίλυση διαφορών εκκλησιαστικών ζητημάτων. Τα σημαντικότερα έργα του ήταν τα εξής :
Caracol Televisión
Η Caracol Televisión είναι ένα κολομβιανό δωρεάν τηλεοπτικό δίκτυο που ανήκει στην Valorem.
Είναι ένα από τα κορυφαία ιδιωτικά τηλεοπτικά δίκτυα στην Κολομβία, μαζί με τα Canal RCN και Canal 1. Το δίκτυο διανέμει και παράγει 5.000+ προγράμματα και έχει μεταδοθεί σε περισσότερες από 80 χώρες.
Εξωτερικοί σύνδεσμοι
Κατηγορία:Τηλεοπτικοί σταθμοί της Κολομβίας Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1998
Ξένια Αναστασιάδου
Στο πανελλήνιο πρωτάθλημα ήταν δεύτερη στο μονό το 1987, πρώτη στο διπλό το 1982 και δεύτερη το 1981 και το 1983 , πρώτη στο διπλό μεικτό το 1982 και δεύτερη το 1980 και το 1981.
Κατά τις σπουδές της στις ΗΠΑ (Νότια Καλιφόρνια) ήταν δύο φορές πρωταθλήτρια Ηνωμένων πολιτειών στο πανεπιστημιακό πρωτάθλημα στην δεύτερη κατηγορία (NCAA Division II) το 1987 και το 1988, ενώ ήταν τρεις φορές στους All-American
Τραυματίστηκε σοβαρά σε τροχαίο ατύχημα στις ΗΠΑ στις 18 Φεβρουαρίου 1989 και πέθανε την Κυριακή 19 Φεβρουαρίου. Στην μνήμη της διοργανώνονταν το διεθνές τουρνουά Ξένια.
Πηγές
Κατηγορία:Ελληνίδες αθλήτριες της αντισφαίρισης Κατηγορία:Αθλητές του Αττικού ομίλου αντισφαίρισης Φιλοθέης
Οικογένεια
thumb|right|220px|Γλυπτό του Henry Moore με τίτλο Οικογένεια. Barclay School, Stevenage, Hertfordshire, [[Μεγάλη Βρετανία.]] thumb|Μια [[εκτεταμένη οικογένεια στην Ισπανία, 2007.]] Η ανθρώπινη οικογένεια είναι μια θεσμοθετημένη βιο-κοινωνική μονάδα (biological group) που αποτελείται από δύο ενήλικα άτομα αντιθέτου φύλου συνήθως, μη συγγενικά εξ αίματος που έχουν συζευχθεί (αν και αυτό δεν είναι απαραίτητο) καθώς και τέκνα αυτών, η καλούμενη έτσι και "πυρηνική οικογένεια". Ελάχιστες λειτουργίες αυτών των ομάδων πυρήνων (στην ευρύτερη μορφή τους) είναι η παροχή ικανοποίησης και ελέγχου των αναγκών του θυμικού συμπεριλαμβανομένων και των σεξουαλικών σχέσεων- καθώς και η διατήρηση μιας "κοινωνικο-πολιτιστικής" κατάστασης για την ανατροφή και ομαλή κοινωνικοποίηση των κατιόντων μελών της (τέκνων). Κάθε λοιπόν ομάδα που συγκροτείται με τον παραπάνω τρόπο και ταυτόχρονα επιτελεί τις παραπάνω ελάχιστες λειτουργίες καλείται "οικογένεια". Η διάρθρωση της δομής, της κάθε οικογένειας, που σχετίζεται τυπικά μέσω της συγγένειας ή της ιδιοκτησίας (βλ. ο ρόλος των δούλων στην αρχαία Ελλάδα και την αρχαία Ρώμη, Βυζάντιο κλπ.), και όπως έχει εξελιχθεί αυτή μέχρι σήμερα, περιλαμβάνει διάφορους "τύπους" οικογένειας που αναλύονται παρακάτω.
Ο άνθρωπος έχει την ανάγκη για σύντροφο, όχι μόνο για αναπαραγωγή, αλλά για ψυχική, νοητική και συναισθηματική ολοκλήρωση.
Αν και πολλοί (συμπεριλαμβανομένων των κοινωνιολόγων) αντιλαμβάνονται τη συγγένεια ως συγγένεια αίματος, στην κοινωνική ανθρωπολογία ο όρος αίμα αντιμετωπίζεται ενίοτε μεταφορικά και όχι ως απότοκος της γενετικής συγγένειας.
Στο άρθρο 16(3) της Παγκόσμιας Διακήρυξης Ανθρωπίνων Δικαιωμάτων αναφέρεται: «Η οικογένεια είναι η φυσική και θεμελιώδης μονάδα της κοινωνίας και χρειάζεται να προστατεύεται από την κοινωνία και το κράτος».
Σε ό,τι αφορά στην Ελλάδα ο όρος "οικογένεια" δεν απαντάται στην κλασική και στην ελληνιστική περίοδο. Για πρώτη φορά αυτός απαντάται σε μεσαιωνικά (βυζαντινά) κείμενα. Ως εκ τούτου είναι ένας όρος νεότερος, ο οποίος αποτελείται από δύο συνθετικά: «οίκος» και «γένος». Η αντίστοιχη αρχαιοελληνική λέξη είναι ο όρος «οίκος» που σήμερα χρησιμοποιείται επίσημα μόνο για Βασιλικές Οικογένειες ενώ στην σύγχρονη ελληνική λαϊκή γλώσσα οι όροι που χρησιμοποιούνται είναι: φαμελιά (από το γαλλικό όρο), φαμίλια (από τον αγγλικό όρο), ασκέρι (από τον τουρκικό όρο), σειργιά, φάρα (που ταυτίζεται και με το γένος) ως και τζάκι (από το τουρκικό οτζάκ).
Στη νεότερη Ελλάδα χρησιμοποιούμε τον όρο «οικογένεια» υπό την ευρεία και στενή σημασία της, εννοώντας αφενός το γένος, τη γενιά, τους συγγενείς, αφετέρου τα συγγενικά πρόσωπα που βρίσκονται κάτω από μία στέγη, ή τους συγγενείς οι οποίοι κατοικούν σε περισσότερα οικήματα, θεωρούμενα ως ενιαίο αρχιτεκτονικό σύνολο (οικία). Βασική προϋπόθεση της οικογένειας με μια στενή έννοια είναι η ανταλλαγή οικιακών υπηρεσιών. Αυτή η μορφή οικογένειας αναδεικνύει χαρακτηριστικά όπως η κοινή οικονομία (συνεργασία, ιδιοκτησία) και η κοινή κατανάλωση, (κοινό μαγειρείο). Τα χαρακτηριστικά αυτά μας οδηγούν και στους όρους «νοικοκυριό», «σπίτι», «σπιτικό». Ο πρώτος όρος χρησιμοποιείται συνήθως από τους δημογράφους και τους στατιστικούς, οι δύο άλλοι χρησιμοποιούνται γενικότερα στην ανθρωπολογική, εθνολογική και λαογραφική έρευνα, διατηρώντας παράλληλα πολλά κοινά σημεία με την έννοια του αρχαίου «οίκου».
Η οικογένεια προσφέρει στα παιδιά βάσεις και γνώσεις για τη μετέπειτα ζωή τους στην κοινωνία.
Στις κοινωνικές επιστήμες χρησιμοποιείται ιδιαίτερα ο όρος οικιακή μονάδα, που αντιστοιχεί στην οικογένεια με τη στενή της έννοια, υποδηλώνοντας τα άτομα που συμβιώνουν κάτω από μία στέγη, εργάζονται μαζί, καταναλώνουν μαζί και ανταλλάσσουν οικιακές υπηρεσίες. Ο όρος αυτός, σαφέστερος του όρου οικογένεια, συμπεριλαμβάνει στην ομάδα και άτομα που δεν έχουν μεταξύ τους συγγενική σχέση (για παράδειγμα υπηρέτες που διαμένουν στο σπίτι και άλλα πρόσωπα. Επομένως, κρίνεται ως καταλληλότερος για τον ορισμό της οικογένειας της δυτικής Ευρώπης και άλλων τόπων, όπου απαντάται κατά κανόνα τέτοια οργάνωση (υπηρετικό προσωπικό κ.λ.π.). Στην Ελλάδα η διαβίωση άλλων προσώπων στο σπίτι εκτός από τους συγγενείς είναι πολύ σπάνια, πλην των αστικών κέντρων στην νεότερη περίοδο της ελληνικής ιστορίας.
Συγγένεια και καταγωγή
thumb|right|200px|Οικογένεια της φαραωνικής [[Αίγυπτος|Αιγύπτου.]] Με τον όρο «συγγένεια» εννοείται η αρχή με βάση την οποία ορίζουμε όλους τους συγγενείς, δηλαδή μέλη συγγενικών οικογενειών που περιλαμβάνονται σε μια ακτίνα με αναφορά στο Άτομο (Ego, δηλαδή Εγώ στη λαογραφική και εθνογραφική ορολογία), από τους πιο κοντινούς ως τους πιο μακρινούς, οριζόντια (συγγενείς εκ πλαγίου) και κάθετα (συγγενείς ανιόντες και κατιόντες ή ανερχόμενους και κατερχόμενους). Οι βαθμοί συγγένειας στους οποίους περιλαμβάνονται οι συγγενείς στην Ελλάδα, φτάνουν κατά κανόνα ως τα δεύτερα ξαδέρφια από τη γυναικεία πλευρά και ως τα τρίτα αλλά και περισσότερο ακόμα μακρινά από την ανδρική πλευρά. Η ανισότητα στις δύο πλευρές οφείλεται αφενός στην ύπαρξη του πατρικού επωνύμου, αφετέρου στον χαρακτήρα του ελληνικού συστήματος συγγένειας, το οποίο δίνει μεγαλύτερο βάρος και έμφαση στην πατρική ή ανδρική πλευρά. Η έκταση εξαρτάται πάντα και από τις τοπικές ιδιομορφίες του συστήματος συγγένειας.
Με τον όρο «καταγωγή» εννοείται την αρχή με την οποία γίνεται η στρατολόγηση των κατερχόμενων συγγενών που περιλαμβάνει μια ομάδα της οποίας τα μέλη συνδέονται ανδροπλευρικά με συγγενικούς δεσμούς με αναφορά και αφετηρία πάντα έναν πρόγονο, που έχει ζήσει δύο και περισσότερες γενιές πριν από το πιο ηλικιωμένο μέλος της ομάδας το οποίο βρίσκεται εν ζωή (πατρογραμμική καταγωγή). Τούτο σε ό,τι αφορά στην Ελλάδα, γιατί σε άλλες κοινωνίες η καταγωγή λειτουργεί πιθανώς γυναικοπλευρικά με αφετηρία μια πρόγονο (μητρογραμμική καταγωγή). Αν ο πρόγονος είναι κοντινός και επομένως γνωστός, ώστε οι απόγονοι-συγγενείς να συνδέονται με αυτόν με ανιχνεύσιμους βαθμούς συγγένειας, η ομάδα ονομάζεται γενιά, σόϊ και ιδιωματικά σειριά, σειρολόι. Αν ο πρόγονος είναι παλιότερος και παρουσιάζεται ως μια μυθική ή ημιμυθική μορφή, ώστε τα μέλη της ομάδας να μην μπορούν να ανιχνεύσουν τους βαθμούς συγγένειας, η ομάδα ονομάζεται γένος και ιδιωματικά φάρα (σπόρος, συνήθως και με κακή σημασία). Θα λέγαμε λοιπόν ότι η συγγένεια είναι εγω-κεντρική (από το Εγώ-Ego), ενώ η καταγωγή προγονο-κεντρική.
Παραδοσιακή οικογένεια στην Ελλάδα
Η οικογένεια έχει παγκοσμίως αλλά και στην Ελλάδα πολλές μορφές. Τα μεμονωμένα άτομα δεν αποτελούν οικογένεια και ορίζονται για λόγους πρακτικούς ως «μονήρη». Συνήθως σε μια τοπική κοινωνία συνυπάρχουν περισσότεροι τύποι οικογενειών, πράγμα που οφείλεται στον κύκλο ανάπτυξης της οικιακής ομάδας σε μια δεδομένη στιγμή. Ακόμη μπορεί μερικοί τύποι να μην απαντώνται καθόλου σε μια τοπική κοινωνία. Τέλος, οι πηγές πληροφοριών για την οικογένεια είναι: δηματολογία, απογραφές πληθυσμού, περιηγητικά κείμενα, συλλογές λαογραφικού υλικού, δημοσιευμένα κείμενα λαϊκής φιλολογίας, μελέτες.
Στην Ελλάδα και την κεντρική Ευρώπη εκτός από τη σύνθετη οικογένεια απαντάται σπανιότερα και η πολυσύνθετη πολυπυρηνική οικογένεια, στην οποία υπάρχουν παντρεμένα ανίψια και εγγόνια, τέσσερις δηλαδή γενιές, (κυρίως στη βόρεια Ελλάδα, σε Ήπειρο, Μακεδονία, Θράκη).
Θεωρίες για την πολυπυρηνική οικογένεια
thumb|right|260px|Οκογένεια [[Εσκιμώοι|Εσκιμώων της φυλής Saami γύρω στα 1900.]] Οι βασικές θεωρίες που έχουν υποστηριχθεί για να εξηγήσουν την παρουσία της πολυπυρηνικής οικογένειας είναι:
Η οικογένεια κορμός
thumb|left|300px|Σχεδιάγραμμα των σχέσεων συγγενείας στην ευρύτερη οικογένεια. Με τον όρο οικογένεια κορμός εννοούμε την οικιακή ομάδα στην οποία οι γονείς συμβιώνουν με ένα παιδί παντρεμένο αγόρι ή κορίτσι. Ο όρος αυτός ουσιαστικά είναι απόδοση στα ελληνικά των δυτικών όρων famille-souche και stem-family, που αναφέρονται σε παρόμοιο τύπο οικογένειας, ο οποίος όμως εκεί συνδέεται με την επιλογή ενός και μοναδικού κληρονόμου, έθιμο κατάλοιπο παλαιότερης φεουδαρχικής οργάνωσης της κοινωνίας. Στην ελληνική περίπτωση ο όρος είναι πολύ σαφής και αποδίδει με ακρίβεια τον συγκεκριμένο τύπο οικογένειας. Η οικογένεια-κορμός μπορεί να διακριθεί σε δύο βασικούς τύπους: στην πατροπλευρική οικογένεια-κορμό και στη μητροπλευρική οικογένεια-κορμό, που απαντώνται σε διαφορετικές γεωγραφικές περιοχές της Ελλάδας.
Η πατροπλευρική οικογένεια-κορμός: Στην πατροπλευρική οικογένεια-κορμό οι γονείς συμβιώνουν με έναν γιο παντρεμένο, τον πρωτότοκο ή τον υστερότοκο ανάλογα με τις οικονομικές συνθήκες κάθε περιοχής. Η πατροπλευρική οικογένεια-κορμός μπορεί να προκύψει με δύο τρόπους:
Παραδοσιακά σύμβολα
Η οικογένεια αποτελεί ταυτόχρονα και μια συμβολική ομάδα.
thumb|left|230px|Χαρακτηριστική οικογένεια της [[Θεσσαλονίκη|Θεσσαλονικής στα τέλη του 19ου αιώνα.]] Η εστία: Μέσα σε κάθε παραδοσιακό σπίτι υπάρχει η εστία (τζάκι,φόκος κ.λ.π.). Η εστία δεν αποτελεί απλώς ένα χώρο όπου μαγειρεύουν οι άνθρωποι και ζεσταίνονται, αλλά είναι το σύμβολο της ενότητας της οικογένειας. Δεν είναι άσχετο το έθιμο που συναντάμε σε περιοχές του βορειελλαδικού χώρου κατά τη διαίρεση της μεγάλης πολυπυρηνικής οικογένειας: μεταφέρεται φωτιά από την εστία του πατρικού σπιτιού στα σπίτια των γιων. Με τον τρόπο αυτό προβάλλεται η συνέχεια της οικογένειας. Σε ορισμένες περιοχές της Ηπείρου όταν η νύφη εισέρχεται στο σπίτι του πεθερού, μια από τις πρώτες ενέργειες της είναι να προσκυνήσει την εστία.
Το εικονοστάσι: Παρεμφερή ρόλο έχει και το εικονοστάσι, πιθανή επιβίωση της αρχαίας εστίας, όπου τοποθετούνται οι εικόνες των αγίων της οικογένειας ή των αγίων των οποίων τα ονόματα έχουν ο αρχηγός και τα μέλη της οικογένειας.
Τα στέφανα: Ισχυρό σύμβολο του γάμου, αρκετές φορές τοποθετούνται σε στεφανοθήκες, δίπλα στο εικονοστάσι, για να δείξουν ότι ο γάμος είναι τόσο ιερός δεσμός όσο και η εκκλησία που τον ευλόγησε, ή όσο οι εικόνες των αγίων που φυλάσσονται στο εικονοστάσι.
Το φίδι και η νεράιδα του σπιτιού: Εκτός από τα σύμβολα που συνδέονται με τη φωτιά (εστία, καντήλι) σε όλη την Ελλάδα υπήρχε παλαιότερα η πίστη σε ένα «φίδι του σπιτιού», το οποίο προστατεύει την οικογένεια και δεν πρέπει κανείς να το πειράξει. Είναι ο οικουρός όφις της αρχαιότητας. Πιστεύεται ότι αν κάποιος πειράξει ή σκοτώσει το φίδι, τότε θα πεθάνει ένα μέλος ή ο αρχηγός της οικογένειας. Σε ορισμένες περιοχές της Ελλάδας το φίδι αυτό είναι θηλυκό ή συνδέεται με μια φανταστική γυναικεία μορφή (νεράιδα) με διάφορες ονομασίες π.χ. βιτόρα στην Αττική, σαγιάδα στην Κοζάνη, μάισσα στον Πόντο, που θεωρείται προστάτιδα του σπιτιού.
Το αίμα και ο σπόρος: Άλλα σύμβολα, τα οποία όμως έχουν περισσότερο σχέση με την έννοια της οικογένειας ως ομάδας συγγενών, είναι το αίμα και ο σπόρος (σπέρμα). Το αίμα και ο σπόρος συμβολίζουν κυρίως τη συγγένεια ή τους συγγενείς από την ανδρική πλευρά, μέσα και έξω από το σπίτι. Πιστεύεται ότι με το αίμα και το σπόρο μεταβιβάζονται από τους παππούδες τα φυσικά και κοινωνικά χαρακτηριστικά στην ομάδα.
Το γάλα: Ένα άλλο σύμβολο, το οποίο όμως δεν είναι πάντα τόσο έντονο, όπως το αίμα, είναι το γάλα. Το γάλα συμβολίζει ενίοτε τη συγγένεια από τις γυναίκες. Πιστεύεται ότι έχει παρόμοιες ιδιότητες με εκείνες του αίματος. Συγγενείς από γάλα επίσης δεν πρέπει να παντρεύονται, καθώς και μη συγγενείς που έχουν θηλάσει από την ίδια γυναίκα.
Ο εορτασμός του προστάτη αγίου: Κατά την ημέρα του εορτασμού του αγίου γίνεται λειτουργία, κατόπιν έρχεται ο ιερέας στο σπίτι κάνει ευχέλαιο και σηκώνει ύψωμα. Η οικογένεια έχει σφάξει αρνί ή κατσίκι και κάνει τραπέζι στους συγγενείς. Μερικές φορές οι οικογένειες έχουν ή κτίζουν ιδιόκτητες εκκλησίες προς τιμήν του προστάτη αγίου (Μάνη, Ήπειρος κ.ά.).
Δικτυακοί τόποι
*
268 Αδορέα
Η Αδορέα (Adorea) είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,28. Ανακαλύφθηκε το 1887 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία. Η Αδορέα είναι ένα από τα μεγαλύτερα μέλη της Οικογένειας αστεροειδών της Θέμιδος.
Φυσικά χαρακτηριστικά
Η μέση διάμετρος της Αδορέας εκτιμάται σε 140 χιλιόμετρα. Ο φασματικός της τύπος είναι FC (υπότυπος ανθρακούχου) και το άλβεδό της είναι 0,044. Η Αδορέα περιστρέφεται γύρω από τον εαυτό της μία φορά κάθε 9 ώρες και 26 λεπτά.
Εξωτερικοί σύνδεσμοι
Αδορεα
Ολυμπιονίκες της Αρχαϊκής εποχής
Το πότε διεξήχθηκε η πρώτη διοργάνωση αθλητικών αγώνων εξακολουθεί να αποτελεί ένα μεγάλο θέμα συζήτησης, αλλά είναι προφανώς σίγουρο ότι συνέβη στην Ελλάδα σχεδόν 3.000 χρόνια πριν. Από το τέλος του 6ου αιώνα π.Χ. είναι γνωστές τουλάχιστον τέσσερις Ελληνικές αθλητικές διοργανώσεις, αρχαιότερες στην καταγωγή, που ήταν μεγάλης σημασίας γεγονότα και συνήθως ονομάζονται «κλασικοί αγώνες»: οι Ολυμπιακοί Αγώνες, που πραγματοποιούνταν στην Ολυμπία, τα Πύθια στους Δελφούς, τα Νέμεα στη Νεμέα, και τα Ίσθμια, που πραγματοποιούνταν κοντά στην Κόρινθο. Οι Ολυμπιακοί Αγώνες ήταν ίσως το σπουδαιότερο όλων αθλητικό γεγονός που διοργανωνόταν κάθε τέσσερα χρόνια και οι νικητές του, οι ολυμπιονίκες, έχαιραν μεγάλης εκτίμησης μεταξύ των Ελλήνων.
Κατάλογος ολυμπιονικών της Αρχαϊκής εποχής
180px|μικρογραφία|δεξιά|Πάπυρος της Οξυρύγχου 222 Στον πίνακα παρακάτω γίνεται μία προσπάθεια να δοθεί ένας κατά το δυνατόν πλήρης κατάλογος των ολυμπιονικών της Αρχαϊκής εποχής (776 π.Χ. έως 480 π.Χ.) συνδυάζοντας όλα τα διασωθέντα στοιχεία. Τις βάσεις αποτέλεσαν τα στοιχεία που διασώζουν οι ιστορικές και φιλολογικές πηγές, οι αγωνιστικές επιγραφές, τα σχετικά κείμενα των παπύρων της Οξυρύγχου, οι μαρτυρίες του Παυσανία και ο κατάλογος του Σέξτου Ιουλίου Αφρικανού. Η πρώτη στήλη δείχνει τον αύξοντα αριθμό των Ολυμπιάδων, η δεύτερη στήλη την αντίστοιχη χρονολογία, η τρίτη στήλη αναφέρει το άθλημα και στην τέταρτη στήλη παρατίθενται τα ονόματα και τα εθνικά των νικητών, ή σημειώνεται με [...] το στοιχείο που δεν μπορεί να αναγνωσθεί από τους παπύρους, δίνοντας μια εκδοχή (όποτε είναι δυνατόν) για το τι θα μπορούσε να περιέχει, εάν υπάρχει σχετική έρευνα πάνω στο στοιχείο αυτό.
Συμπληρωματικός κατάλογος ολυμπιονικών της Αρχαϊκής εποχής
Ο συμπληρωματικός κατάλογος περιέχει ολυμπιονίκες της Αρχαϊκής εποχής (776 π.Χ. έως 480 π.Χ.) γνωστούς από φιλολογικές και επιγραφικές μαρτυρίες, που χρονολογούνται κατά προσέγγιση μόνο και δεν μπορούν να ενταχθούν σε συγκεκριμένες Ολυμπιάδες.
Σημειώσεις
<references group="σημ." />
Δείτε επίσης
* * Κατηγορία:Αρχαίοι Ολυμπιακοί Αγώνες Κατηγορία:Κατάλογοι αρχαίας Ελλάδας Κατηγορία:Ιστορικοί κατάλογοι
Άγιος Σπυρίδωνας Πάρου
Ο Αγιος Σπυρίδωνας (νησίδα) (Δημοτική Κοινότητα Πάρου) ανήκει στον δήμο Πάρου. Η επίσημη ονομασία είναι “ο Άγιος Σπυρίδων”. Έδρα του δήμου είναι η Πάρος και ανήκει στο γεωγραφικό διαμέρισμα Νησιών Αιγαίου Πελάγους. Ο Άγιος Σπυρίδωνας έχει υψόμετρο 0 μέτρα από την επιφάνεια της θάλασσας, σε γεωγραφικό πλάτος 37.0759 και γεωγραφικό μήκος 25.0945.
Πηγές
Buk
Κατηγορία:Βραχονησίδες της Πάρου
Μπράγιτσι (Μπούντβα)
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Επέκταση του περιοδικού πίνακα μετά την έβδομη περίοδο
Η επέκταση του περιοδικού πίνακα μετά την έβδομη περίοδο περιλαμβάνει τα μέχρι στιγμής υποθετικά χημικά στοιχεία με το προσωρινό τυποποιημένο όνομα που τους έχει δοθεί από την IUPAC. Τα υποθετικά χημικά στοιχεία αρχίζουν από το Ουνουνέννιο, που έχει ατομικό αριθμό 119 και τελειώνουν στο Ουνοκτκουάντιο, έτσι σχηματίζουν τις περιόδους από την 8η έως την 10η. Με βάση το όριο της ταχύτητας του φωτό ς, η κίνηση των ηλεκτρονίων σε ανώτερες στοιβάδες τα περιορίζει στα 184. </div style="overflow:scroll"> Κατηγορία:Περιοδικός πίνακας
Κριστίνα Αγκιλέρα
Η Κριστίνα Μαρία Αγκιλέρα (Christina María Aguilera, 18 Δεκεμβρίου 1980) είναι Αμερικανίδα τραγουδίστρια, στιχουργός και μουσικός παραγωγός. Συμμετέχει επίσης σε πολλές και διάφορες φιλανθρωπικές διοργανώσεις και δραστηριότητες για τα ανθρώπινα δικαιώματα.
Η Αγκιλέρα έχει καταφέρει να κερδίσει 6 Γκράμι, 3 MTV και 1 Latin Award. Το 2012 κατάφερε να κερδίσει ένα ALMA Award. Με αυτό το βραβείο βραβεύτηκε ως η Φωνή του 2012 και το 2013 κέρδισε το βραβείο Choice Award, με το οποίο βραβεύτηκε ως η Φωνή της Γενιάς μας.
Πρώτα χρόνια
Έχει καταγωγή από την Ιρλανδία και τον Ισημερινό. Άλλαζε συχνά τόπο κατοικίας επειδή ο πατέρας της ήταν στρατιωτικός. Σε ηλικία έξι ετών έκανε τις πρώτες της εμφανίσεις στην τηλεόραση, ενώ στα 12 της συμμετείχε στο "The Mickey Mouse Club".